Neuvoston asetus (ETY) N:o 638/93, annettu 17 päivänä maaliskuuta 1993, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 sekä tiettyjen perustamissopimuksen liitteessä II lueteltujen tuotteiden yhteisestä markkinajärjestelystä annetun asetuksen (ETY) N:o 827/68 muuttamisesta



Virallinen lehti nro L 069 , 20/03/1993 s. 0007 - 0008

Suomenk. erityispainos Alue 3 Nide 48 s. 0240

Ruotsink. erityispainos Alue 3 Nide 48 s. 0240



NEUVOSTON ASETUS (ETY) N:o 638/93, annettu 17 päivänä maaliskuuta 1993, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 sekä tiettyjen perustamissopimuksen liitteessä II lueteltujen tuotteiden yhteisestä markkinajärjestelystä annetun asetuksen (ETY) N:o 827/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että sellaisten tuotteiden kuin ananasten, avokadojen, mangojen ja guavien yhteisön tuotannon kehityksen, erityisesti Espanjan ja Portugalin liittymisen jälkeen, ja niiden kaupan kasvun vuoksi, on aiheellista lisätä nämä tuotteet asetuksen (ETY) N:o 1035/72(4) soveltamisalaan, jauhobanaaneja ei ole sisällytetty banaanialan yhteisestä markkinajärjestelystä annettuun asetukseen niiden luonteen vuoksi; markkinajärjestelyn on katettava ne 1 päivästä tammikuuta 1993; on suotavaa liittää ne hedelmien ja vihannesten yhteiseen markkinajärjestelyyn, avokadojen, guavien, mangojen ja mangostanien sisällyttäminen asetuksen (ETY) N:o 1035/72 kattamaan tuoteluetteloon edellyttää niiden poistamista asetuksesta (ETY) N:o 827/68(5); mainitun asetuksen liitettä olisi näin ollen muutettava, asetuksessa (ETY) N:o 1035/72 säädetään jäsenvaltioiden mahdollisuudesta soveltaa kansallisia määrällisiä rajoituksia hedelmiin ja vihanneksiin sen liitteessä III luetelluin edellytyksin; nämä toimenpiteet eivät ole yhdenmukaiset 1 päivänä tammikuuta 1993 toteutettujen yhtenäismarkkinoiden kanssa; nämä säännökset olisi tämän vuoksi kumottava, on suotavaa säätää tiettyjä herkiksi osoittautuneita tuotteita, joiden tuonnin määrä on suhteellisen merkittävä, koskevasta mahdollisuudesta toteuttaa tuontitodistusjärjestelmä; tämän järjestelmän soveltamisen rajoittamiseksi mahdollisimman tehokkaalla tavalla olisi säädettävä, että tällaisen järjestelmän käyttöönotto on hallintokomitean menettelyn alainen, ja järjestelmän moitteettoman toiminnan mahdollistamiseksi olisi säädettävä, että tuontitodistusten antamiseen on liityttävä sellaisen vakuuden antaminen, joka takaa tuontiin sitoutumisen noudattamisen todistusten voimassaoloaikana, ON ANTANUT TÄMÄN ASETUKSEN: 1 artikla Muutetaan asetus (CEE) N:o 1035/72 seuraavasti. 1) Lisätään 1 artiklan 2 kohdan taulukkoon seuraavat tuotteet: ">TAULUKON PAIKKA> " 2) Poistetaan 22 artiklan 1 kohdan toinen alakohta ja 2 kohta sekä liite III (22 artiklassa säädetty luettelo). 3) Lisätään seuraava artikla: "22 b artikla 1 Edellä 1 artiklan 2 kohdan taulukossa esitetty, yhtä tai useampaa tuotetta koskeva tuontitodistusjärjestelmä voidaan ottaa käyttöön 33 artiklassa säädettyä menettelyä noudattaen tuotteiden markkinoiden kehityksen arvioimiseksi. Ensimmäisessä alakohdassa tarkoitettuun mahdollisuuteen turvauduttaessa jäsenvaltiot myöntävät hakemuksesta jokaiselle todistuksen riippumatta siitä, mihin hakija on sijoittautunut yhteisössä. Todistuksen myöntämisen edellytyksenä on vakuuden antaminen, jolla taataan tuonnin toteutuminen todistuksen voimassaoloaikana. Todistus on voimassa kaikkialla yhteisössä. 2 Luettelosta tuotteista, joilta vaaditaan tuontitodistus, ja muista tämän asetuksen soveltamista koskevista yksityiskohtaisista säännöistä päätetään 1 kohdan ensimmäisessä alakohdassa tarkoitettua menettelyä noudattaen." 2 artikla Poistetaan asetuksen (ETY) N:o 827/68 liitteestä seuraavat tuotteet: - 0804 40 Avokadot - 0804 50 00 Guavat, mangot ja mangostanit. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä maaliskuuta 1993. Neuvoston puolesta Puheenjohtaja B. WESTH (1) EYVL N:o C 307, 25.11.1992, s. 10 (2) Lausunto on annettu 12 päivänä maaliskuuta 1993 (3) EYVL N:o C 73, 15.3.1993, s. 78 (4) EYVL N:o L 118, 20.5.1972, s. 1. Asetusta on viimeksi muutettu asetuksella (ETY) N:o 1754/92 (EYVL N:o L 180, 1.7.1992, s. 23) (5) EYVL N:o L 151, 30.6.1968, s. 16. Asetusta on viimeksi muutettu asetuksella (ETY) N:o 789/89 (EYVL N:o L 85, 30.3.1989, s. 3)